Selve hindringen var på Nonneseter-stoppet i sentrum, og banen fikk derfor full stans mellom Byparken og Nygård.

Politiet var på stedet og jobbet med å få traileren tauet bort.

Dette lykkes de med klokken 2140, og Bybanen er nå i full trafikk igjen.

ENGELSK TRAILER

Traileren skal ifølge politiet være registrert i England.

Sjåføren må ha kommet sørfra. Ifølge kjøretøyets plassering da det havarerte, har han trolig svingt inn via Vincents Lunges gate som går mellom Bystasjonen og Statens hus.

Kaigaten, hvor traileren nå står havarert, er ifølge skiltingen på stedet forbeholdt Bybanen og busser i rute.

Flere BA-lesere har derfor reagert på trailerens plassering onsdag kveld, men politiet kan foreløpig ikke svare på konkrete spørsmål om dette.

– Fikk føreren bot for å ha kjørt i Kaigaten?

– Det er ikke registrert noe forelegg i loggen, sier operasjonsleder Gustav Landro en liten halvtime etter at oppdraget er avsluttet.

MYE FOLK I SENTRUM

Det var svært mye folk i sentrum onsdag kveld på grunn av gratiskonserten på Festplassen. Denne var nettopp ferdig da Bybanen fikk driftsstans.

Det var allerede satt opp ekstraavganger med en rekke bussruter etter konserten. Bybanen skulle gå med fem minutters frekvens fra Byparken.